Държавен вестник, бр. 12, 2013 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  12
3 – ограничени възможности за самообслужване,  повече от 50% от времето е на легло;
4 – напълно инвалидизиран, изобщо не може да се обслужва сам, непрекъснато е на легло;
5 – смърт
Oken, M.M., Creech, R.H., Tormey, D.C., Horton, J., Davis, T.E., McFadden, E.T., Carbone, P.P.: Toxicity And 
Response Criteria Of The Eastern Cooperative Oncology Group. Am J Clin Oncol 5:649-655, 1982.
Лечение на солидните тумори при възрастните 
Лечението на солидните тумори при възрастни се провежда в зависимост от хистологичния вариант, 
клиничния стадий, възрастта, прогностичните и предиктивни  фактори и съпътстващите усложнения, както и 
коморбидността. За целта се прилагат доказани в мултицентрични рандомизирани проучвания лекарствени 
монотерапии или комбинации по локализации. С методично указание, издадено от министъра на здравеопаз-
ването се определя алгоритъм за системно лекарствено лечение на злокачествени солидни тумори. Методич-
ното указание се издава в 6 месечен срок от влизане в сила на Наредбата за утвърждаване на медицински 
стандарт „Медицинска онкология“. Указания по прилагането на тази наредба се дават от министъра на здра-
веопазването. Контролът по изпълнение на наредбата се осъществява от Изпълнителна агенция „Медицински 
одит“, регионалните центрове по здравеопазване и органите на управление на лечебните заведения.
ПРИ ЛЕЧЕНИЕ ПО КЛИНИЧНАТА ПЪТЕКА, ЛЕЧЕБНОТО ЗАВЕДЕНИЕ Е ДЛЪЖНО ДА ОСИГУРЯ-
ВА СПАЗВАНЕТО ПРАВАТА НА ПАЦИЕНТА, УСТАНОВЕНИ В ЗАКОНА ЗА ЗДРАВЕТО. 
ПРАВАТА НА ПАЦИЕНТА СЕ УПРАЖНЯВАТ ПРИ СПАЗВАНЕ НА ПРАВИЛНИКА ЗА УСТРОЙСТВО-
ТО, ДЕЙНОСТТА И ВЪТРЕШНИЯ РЕД НА ЛЕЧЕБНОТО ЗАВЕДЕНИЕ.
3. ПОСТАВЯНЕ НА ОКОНЧАТЕЛНА ДИАГНОЗА.
За системно лекарствено лечение болните постъпват с поставена хистологична (цитологична) диагно-
за – за първичния тумор или неговите метастази.
4. ДЕХОСПИТАЛИЗАЦИЯ И ОПРЕДЕЛЯНЕ НА СЛЕДБОЛНИЧЕН РЕЖИМ.
Медицински критерии за дехоспитализация:
– след приключване на курса химиотерапия, пациентът се дехоспитализира;
– липса на тежкостепенна токсичност, която да налага удължаване на хоспитализацията за лечение на 
нежеланите лекарствени реакции;
– при липса на тежък горно-диспептичен синдром или диаричен синдром;
Довършване на лечебния процес и проследяване
В цената на клиничната пътека влизат до два контролни прегледа при явяване на пациента в рамките на 
един месец след изписване и задължително записани в епикризата. 
Контролните прегледи след изписване на пациента се отразяват в специален дневник/журнал за прегледи, 
който се съхранява в диагностично-консултативния блок на лечебното заведение – изпълнител на болнична 
помощ. 
При диагноза включена в Наредбата за диспансеризация, пациентът се насочва за диспансерно наблюде-
ние, съгласно изискванията на същата. Диспансеризацията на злокачествените заболявания се провежда само 
в ЛЗБП и в КОЦ, като обемът и честотата на дейностите по диспансерно наблюдение са съгласно заложения 
алгоритъм в Наредба № 40 от 2004 (обн. ДВ бр. 97/9.12.2011г.) 
На пациентите, провеждали адювантно (профилактично) лечение се дава алгоритъм на последващото 
проследяване от химиотерапевт в лечебното заведение, като посоченото проследяване се извършва от лека-
рите в диагностично-консултативния блок на лечебното заведение – изпълнител на болнична помощ.
Пациентите, провеждали неоадювантно лечение се насочват за последваща операция, а при недостатъчен 
ефект от химиотерапията – за продължаването й.
На пациентите с метастазирало и/или локално авансирало заболяване прогресиращи на химиотерапия 
или с неприемлива токсичност към нея, се назначава съответно симптоматично лечение.
Забележка: Повечето терапевтични протоколи при химиотерапия на солидни тумори се провеждат на 
1-ви и 8-ми ден; 1-ви до 5-ти ден; 1-ви и 15-и ден;1-ви, 8-ми и 15-и ден; 1-ви и 21-ви ден; 1-ви и 28-и ден, и 
се налага хоспитализация повече от един път месечно, но не повече от 12 хоспитализации за една година, 
като всяка хоспитализация се отчита като нова клинична пътека.
Забележка: Стойността на противотуморните лекарствени продукти (парентерални и перорални), осигуря-
ващи основното лечение по клинични пътеки по редове № 251, 252, 254, 255, 257.1, 257.2, 258.1, 258.2 и 298, 
на необходимите еритро-, тромбо- и гранулоцитни колонистимулиращи фактори, бифосфонати и други лекар-
ствени продукти, повлияващи костната структура и минерализация за състояния/усложнения, произтичащи 
от основното заболяване и лечение, не се включват в цената на клиничната пътека, заплащана от НЗОК.
Забележка: Отчитането на приложените лекарствени средства се извършва ежемесечно с „Отчет за ле-
чение с лекарствени продукти по клинични процедури/процедура за интензивно лечение или по клинични 
пътеки в областта на онкологията, онкохематологията и неонатологията“.
5. МЕДИЦИНСКА ЕКСПЕРТИЗА НА РАБОТОСПОСОБНОСТТА – извършва се съгласно Наредба за 
медицинската експертиза на работоспособността.
ІІІ. ДОКУМЕНТИРАНЕ НА ДЕЙНОСТИТЕ ПО КЛИНИЧНАТА ПЪТЕКА
1. ХОСПИТАЛИЗАЦИЯТА НА ПАЦИЕНТА се документира в „История на заболяването“ (ИЗ), която 
може да е обща за всички курсове на лечение и в част ІІ на „Направление за хоспитализация“ – бл.МЗ-НЗОК 
№7.
2. ДОКУМЕНТИРАНЕ НА ДИАГНОСТИЧНО – ЛЕЧЕБНИЯ АЛГОРИТЪМ – в „История на заболяване-
то“ и Документ № 1, който е неразделна част от ИЗ.
Отчитането на приложените лекарствени средства се извършва ежемесечно с „Отчет за лечение с лекар-
ствени продукти по клинични процедури/процедура за интензивно лечение или по клинични пътеки в областта 
на онкологията, онкохематологията и неонатологията“.